ปี 2017 เดือน 4 1 Bitcoin มีมูลค่ากี่บาท
ตอนนี้กระแสที่กำลังมา คงหนีไม่พ้น “การทำเหมือง Bitcoin” จนถึงขนาดมีข่าวว่าการ์ดจอกำลังขาดตลาด เพราะคนซื้อเอาไปทำเหมืองกันหมด อะไรคือการทำเหมือง? อะไรคือ Bitcoin? Bitcoin มีค่าเท่าไร? เรามาดูมูลค่าของ Bitcoin ย้อนหลังกัน.. สิ้นปี 2015: 1 Bitcoin มีมูลค่า 15,050 บาท
สิ้นปี 2016: 1 Bitcoin มีมูลค่า 34,398 บาท
ปี 2017 เดือน 3: 1 Bitcoin มีมูลค่า 37,298 บาท
ปี 2017 เดือน 4: 1 Bitcoin มีมูลค่า 45,881 บาท
ปี 2017 เดือน 5: 1 Bitcoin มีมูลค่า 78,152 บาท
ปี 2017 ตอนนี้: 1 Bitcoin มีมูลค่า 93,581 บาท จะเห็นได้ว่ามูลค่าของ Bitcoin เพิ่มขึ้นเรื่อยมา เร็วกว่าตลาดหุ้น และ ทองคำเสียอีก โดยเฉพาะในช่วง 2-3 เดือนนี้ มูลค่า Bitcoin ได้เพิ่มขึ้นถึง 3 เท่า พอเรื่องเป็นอย่างนี้คนก็แห่ไปซื้อเครื่องคอมพิวเตอร์สำหรับการขุดเหมือง Bitcoin เพราะเมื่อขุดได้จะนำ Bitcoin มาขายได้ราคาดี ที่น่าสนใจคือเครื่องมือที่จะช่วยในการประมวลผลในการทำเหมืองให้รวดเร็วมากขึ้น คือ “การ์ดจอ” พอเรื่องเป็นอย่างนี้ราคาหุ้นของบริษัทที่ขายการ์ดจอทั้ง NVIDIA และ AMD ก็พุ่งกระฉูดไม่แพ้ Bitcoin ที่ผ่านมานอกจากการ์ดจอจะถูกใช้มากขึ้นในวงการ AI หรือ Artificial Intelligence และ วงการเกมส์ที่ Sport Game กำลังเป็นที่นิยมแล้ว พอมีเรื่องการขุด Bitcoin เข้ามาอีก ก็กลายเป็นว่าการ์ดจอผลิตไม่ทันความต้องการกันเลยทีเดียว ใครอยากเข้าใจว่า Bitcoin และ Blockchain คืออะไร? ให้ไปตามอ่านบทความเก่าของลงทุนแมนได้ที่บทความหมายเลข 6 สรุปแล้วตอนนี้ เรากำลังเอาเงินของโลกจริงไปซื้อเงินที่ไม่มีอยู่จริงในโลกเสมือน ถึงตอนนี้คงมีหลายคนบอกว่าแล้วมันจะต่างอะไรกับทองคำ? ทองคำก็เป็นสิ่งที่คนสมมติขึ้นมาว่าเป็นของมีค่า ทองคำมันก็เป็นแค่ธาตุหมายเลข 79 ชื่อ Au (Aurum) ไม่ต่างจากธาตุ ออกซิเจน หมายเลข 8 ที่อยู่ในอากาศ แต่จริงๆแล้วที่ต่างกันก็คือ ออกซิเจน หาได้ง่ายกว่า ใครๆก็สูดอากาศได้ ทองคำเป็นสิ่งมีค่าเพราะมีจำกัด และหายาก ถ้าเราไปอยู่ดาวอังคาร ผมเชื่อว่า ออกซิเจนก็น่าจะมีค่ามากกว่าทองคำ แล้วทำยังไงให้อากาศมีค่า? ทำยังไงให้อากาศมีจำกัดบนโลกนี้? ใครจะไปคิดว่า มนุษย์ได้เสกสิ่งที่อยู่บนโลกดิจิตอล ขึ้นมาให้เป็นของจำกัดได้แล้ว ตอนนี้ Bitcoin ไม่ต่างอะไรกับ “อากาศ” ที่มีค่า มากกว่าทองคำที่จับต้องได้เสียอีก ราคาทองคำวันนี้ ทองคำหนัก 1 บาท มีค่าเท่ากับ 20,350 บาท ราคา Bitcoin วันนี้ 1 Bitcoin มีค่าเท่ากับ 93,581 บาท.. “ผมสามารถคำนวณการเคลื่อนที่ของดวงดาวได้ แต่ผมไม่สามารถคำนวณความบ้าคลั่งของมนุษย์ได้” เซอร์ ไอแซค นิวตัน ได้กล่าวไว้หลังเหตุการณ์ฟองสบู่บริษัท South Sea แตกในปี 1720
ปี 2017 เดือน 4 1 Bitcoin มีมูลค่า 45,881 บาท
เทคโนโลยีทางการเงิน & การเงินดิจิทัล